**Reguli aplicabile in desfasurarea procedurii proprii de achizitie pentru incheierea contractului de servicii avand ca obiect „Servicii aferente organizarii Săptămânii Regiunilor Inovative din Europa – WIRE 2019 în perioada 26 – 28 iunie 2019 la Iași”**

- Riscul depunerii ofertei până la data limită aparține în exclusivitate operatorului economic. Data si ora limita luate in considerare la inregistrarea ofertelor de catre secretariatul autoritatii contractante vor fi cele afisate de clientul de e-mail la rubrica primit. Pentru a nu implica costuri suplimentare de achizitie, ofertele (semnate si stampilate, scanate in format pdf) vor fi transmise pe adresa de e-mail comunicata in anuntul de publicitate postat in SEAP si pe site-ul propriu.

- Ofertele depuse după termenul limită de depunere stabilit în documentația proprie de achiziție, sau pe alta adresa de email, decat cea precizata in anuntul de publicitate, vor fi respinse;

- Adresa de e-mail dedicată și mesajele conținând ofertele participanților nu vor fi accesate de către nicio persoană decât după expirarea termenului-limită de depunere a ofertelor, menționat în invitația de participare. **In acest sens, e-mailul/e-mailurile continand documentele ofertei vor fi transmise de catre ofertant/i cu optiunea „Request a read receipt”.**

**- Orice operator economic interesat are dreptul de a solicita clarificari privind documentatia de atribuire, cel mai tarziu cu 2 zile lucratoare inainte de termenul stabilit pentru depunerea ofertelor.**

**- Solicitarile de clarificare** **vor fi transmise pe adresa de e-mail comunicata in anuntul de publicitate postat in SEAP/ site-ul propriu.**

**-Autoritatea contractanta va raspunde in scris, in mod clar si complet tuturor persoanelor interesate, in maxim 1 zi lucratoare de la primirea solicitarii. Raspunsul va fi postat pe site-ul** [**http://adrnordest.ro/index.php?page=achizitii\_publice**](http://adrnordest.ro/index.php?page=achizitii_publice) **si se va transmite prin email persoanelor interesate.**

**Nota 1**: Procedura proprie se realizeaza in conformitate cu Normele interne privind achizitia de servicii prevazute in Anexa 2 din Legea 98/2016 cu modificarile si completarile ulterioare.

**Nota 2:** In situaţii incidente sunt aplicabile dispoziţiile Legii nr. 98/2016 privind achiziţiile publice, HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice si Codului de procedură civilă.

1. **Deschiderea ofertelor**

- Deschiderea ofertelor va avea loc la sediul autoritatii contractante din str. Lt.Draghescu nr.9, Piatra Neamt, la data şi ora stabilite în documentația proprie de achiziție şi va fi făcută în prezenţa reprezentanţilor desemnaţi de către operatorii economici interesați să participe. Reprezentantii desemnati in acest sens vor prezenta imputernicirea reprezentantului legal si documentul de identitate. Nu este obligatorie desemnarea de către operatorii economici care au depus ofertă, a unor reprezentanţi la şedinţa de deschidere.

- În cadrul şedinţei de deschidere comisia de evaluare desemnată de autoritatea contractanta va constata existenţa in cadrul ofertei a documentelor solicitate prin documentatia de atribuire (documente de calificare, elementele principale ale propunerii tehnice si pretul ofertei) şi va verifica regulile formale de depunere a ofertei ;

- Nicio ofertă nu va fi respinsă la deschidere cu excepţia celor: întârziate , depuse la alta adresa de email; din care lipsesc propunerea tehnica si/sau financiara;

- Procesul–verbal de deschidere a ofertelor, semnat de membrii comisiei de evaluare si inregistrat la secretariatul autoritatii contractante, se va transmite prin mijloace electronice tuturor operatorilor economici care au depus ofertă.

**2. Evaluarea ofertelor**

a) In situatia in care **nu au fost prezenti** reprezentanţi din partea operatorilor economici la şedinţa de deschidere a ofertelor si membrii comisiei de evaluare desemnate de autoritatea contractanta constata ca **nu sunt necesare** **clarificari** de confirmare/completare a documentelor ofertelor, rezultatul deschiderii si evaluarii ofertelor se consemneaza intr-un document unic - *procesul verbal de deschidere si evaluare a ofertelor depuse in cadrul procedurii proprii de atribuire*, care va fi transmis spre aprobare Directorului General. Documentul aprobat si inregistrat la secretariatul autoritatii contractante se va transmite prin mijloace electronice tuturor operatorilor economici care au depus ofertă.

b) In situatia in care **au fost prezenti** reprezentanţi din partea operatorilor economici la şedinţa de deschidere a ofertelor, evaluarea ofertelor se va face ulterior şedinţei de deschidere, in aceeasi zi, daca membrii comisiei de evaluare desemnate de autoritatea contractanta constata ca **nu sunt necesare clarificari** de confirmare/completare a documentelor ofertelor. Rezultatul evaluarii este consemnat intr-un inscris care cuprinde decizia comisiei de evaluare, care va fi transmisa spre aprobare Directorului General. Documentul aprobat este inregistrat la secretariatul autoritatii contractante.

c) In cazul în care criteriul de atribuire este "pretul cel mai scazut", comisia de evaluare **va analiza mai intai oferta cu cel mai mic preţ ofertat**, iar în cazul în care aceasta corespunde necesitatilor autoritatii contractante, atribuirea se face fara analiza celorlalte oferte depuse.

Daca oferta cu pretul cel mai scazut nu îndeplineste cerintele autoritatii contractante, aceasta va fi declarata **„oferta necastigatoare”**, comisia de evaluare procedand la analizarea ofertei care are pretul imediat urmator (in ordine crescatoare a preturilor). Oferta necastigatoare este oferta neconformă/ inacceptabilă asa cum este prevazut in Legea nr. 98/2016 privind achiziţiile publice şi HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice.

Ofertele care nu vor fi analizate ca urmare a declararii castigatoare a unei oferte cu pret mai mic, vor fi declarate "**oferte participante".**

Oferta cu „pretul cel mai scazut” care respecta cerintele autoritatii contractante va fi declarata **„oferta castigatoare”.**

În procesul de evaluare a ofertelor presedintele comisiei de evaluare va solicita operatorilor economici care au depus ofertă, clarificări de confirmare/completare după caz.

Clarificarile pot fi formulate cu privire la oricare din/toate elementele ofertei (calificare, tehnic, financiar) raportat la cerintele documentatiei de atribuire, ori de cate ori este necesar, in vederea clarificarii ofertei.

Pentru scurtarea timpilor procedurali, solicitarile de clarificari se pot transmite in atentia operatorilor economici in aceeasi zi in care a avut loc sedinta de deschidere a ofertelor, iar termenul de raspuns la clarificari va fi de 1-3 zile lucratoare, in functie de complexitatea clarificarii.

Solicitarile de clarificari si raspunsurile la acestea se vor transmite pe e-mail, presedintele comisiei de evaluare avand in vedere inregistrarea la secretariat a acestora.

În situaţia în care operatorii economici care au depus ofertă nu răspund la clarificări în termenul stabilit, oferta acestora va fi respinsă.

Daca au fost depuse numai „oferte necastigatoare”, procedura va fi anulata.

Rezultatul evaluarii este consemnat intr-un inscris care cuprinde decizia comisiei de evaluare, care va fi transmisa spre aprobare Directorului General. Documentul aprobat este inregistrat la secretariatul autoritatii contractante.

**3.Comunicarea rezultatului procedurii de atribuire**

Dupa aprobarea de catre Directorul General a deciziei comisiei de evaluare, presedintele comisiei transmite tuturor operatorilor economici care au depus oferte, pe e-mail, comunicarea rezultatului procedurii proprii de atribuire.

**4. Semnarea contractului de achizitie publica**

Contractul de servicii va fi incheiat cu operatorul economic a carui oferta a fost declarata castigatoare intr-un termen de maxim 2 zile lucratoare de la comunicarea rezultatului procedurii proprii de atribuire.

**Anunt de publicitate**

**Agentia pentru Dezvoltare Regionala Nord-Est, avand sediul in Piatra Neamt, jud. Neamt, str. Lt. Draghescu nr. 9, telefon/fax: 0233-218071/2, initiaza procedura proprie in vederea achizitiei serviciilor de organizare a evenimentului „Săptămâna Regiunilor Inovatoare din Europa – WIRE X 2019” în perioada 26 – 28 iunie 2019 la Iași .**

**Prestatorul va emite raport de activitate, cu privire la serviciile real prestate, in vederea obtinerii necesitatilor descrise in Caietul de sarcini.**

**1.** **Criterii de calificare (privind situatia personala, capacitatea de exercitare a activitatii profesionale si capacitatea tehnica si/sau profesionala) , solicitate:**

- Declaratie privind neincadrarea in prevederile art. 164 din Legea nr. 98/2016, Formular nr.1 ;

- Declaratie privind neincadrarea in prevederile art. 167 din Legea nr. 98/2016, Formular nr.3;

- Declaratie privind neincadrarea in prevederile art. 165 din Legea nr. 98/2016, Formular nr. 2;

- Declaratie pe propria raspundere a ofertantului privind evitarea conflictului de interese in temeiul art. 58-63 din Legea nr. 98/2016. Persoanele cu functie de decizie din cadrul autoritatii contractante sunt: Vasile Asandei-Director General, Nicolaie Burghelea-Director Economic, Formular nr.4;

- Certificat constatator emis de ONRC sau documente relevante care sa dovedeasca forma de inregistrare si, dupa caz, de apartenenta din punct de vedere profesional (din care trebuie sa rezulte ca are capacitatea profesionala de a realiza activitatile ce fac obiectul contractului). Atentie! Daca in cadrul activitatilor autorizate la sediu/punct de lucru cuprinse in certificatul constatator emis de ONRC depus de ofertant, nu se regasesc activitatile aferente tuturor tipurilor de servicii solicitate prin caietul de sarcini, se vor prezenta documentele precizate la punctul 1 de mai sus si pentru eventualii subcontractanti/ asociati/ terti, inclusiv acordurile de subcontractare/asociere.

-Lista principalelor prestari de servicii **efectuate în ultimii 3 ani**, **până la data limită de depunere a ofertei**, cu indicarea valorilor, datelor şi a beneficiarilor publici sau privaţi, confirmate prin prezentarea unor certificate/ documente emise sau contrasemnate de acestia, din care sa rezulte prestari similare cu cele care fac obiectul achizitiei (servicii de organizare de evenimente) la nivelul a unul sau mai multe contracte, a caror valoare cumulata este: **220.000** lei,fara TVA. Pentru echivalenta se va tine cont de cursul mediu anual lei/valuta comunicat de BNR, la data de 31.05.2019. Documente care se depun pentru demonstrarea indeplinirii cerintei: contractele cu beneficiarii prestarilor asa cum vor fi acestea specificate de operatorii economici ofertanti in Formularul 5 si documente de acceptare a serviciilor mentionate ca fiind prestate (procese verbale de receptie, documente constatatoare, facturi si extrase de cont).

**Documentele de calificare se depun obligatoriu-odata cu propunerea tehnico-financiara, pana la data limita de depunere a ofertelor, respectiv: 07.06.2019, ora 23:59.**

**2. Modul de prezentare a propunerii tehnice:**

Propunerea tehnica va fi prezentata astfel incat sa detalieze si sa demonstreze modul de indeplinire a tuturor specificatiilor tehnice. Orice oferta care nu indeplineste in mod corespunzator cerintele specificatiilor tehnice, va fi declarata „ necastigatoare”.

Propunerea tehnica va consta intr-o descriere detaliata a serviciilor care fac obiectul achizitiei publice, inclusiv toate documentele suport, dupa caz.

In cadrul propunerii tehnice se vor prezenta Formularul nr. 17 - Angajament privind clauzele contractuale, precum si Formularul 6- Declaratie sensul ca se vor respecta conditiile de mediu, social si cu privire la relatiile de munca pe toata durata de îndeplinire a contractului. Informatii detaliate privind reglementarile care sunt în vigoare la nivel national si se refera la conditiile de munca si protectia muncii, securitatii si sanatatii în munca, se pot obtine de la Inspectia Muncii sau de pe siteul: http://www.inspectmun.ro/legislatie/legislatie.html. Informatii privind reglementarile care sunt în vigoare la nivel national si se refera la conditiile de mediu,se pot obtine de la Agentia Nationala pentru Protectia Mediului sau de pe siteul: <http://www.anpm.ro/web/guest/legislatie>.

Nota: Orice necorelare, omisiune ori neconformitate constatata in privinta documentelor ofertei in raport cu specificatiile tehnice poate conduce la declararea ofertei ca fiind necastigatoare. Nerespectarea cerintelor minime prezentate in cadrul specificatiilor specificatiilor tehnice, precum si neprezentarea in oferta tehnica a acestora, ori neprezentarea propunerii tehnice in cadrul ofertei conduce la respingerea acesteia.

**3. Modul de prezentare a propunerii financiare:**

Propunerea financiara se va exprima in lei, fara TVA, cu mentionarea distincta a TVA si va consta in Formularul Financiar, care reprezinta actul prin care ofertantul isi manifesta vointa de a se angaja din punct de vedere juridic in relatia contractuala cu autoritatea contractanta.

Neprezentarea propunerii financiare in cadrul ofertei conduce la respingerea acesteia.

In cadrul propunerii financiare operatorul economic va preciza pretul total ofertat pentru toate categoriile de servicii. Preturile unitare ofertate raman ferme, nu se ajusteaza pe toata durata contractului, incluzand toate costurile asociate.

4. Data si ora limita stabilite pentru depunere a ofertelor: 07.06.2019, ora 23:59;

5. Limba ofertei: romana;

6. Adresa de e-mail la care se transmit ofertele: monica.lutz@adrnordest.ro. De pe aceeasi adresa de e-mail se vor transmite eventualele solicitari de clarificare, comunicarile privind rezultatul procedurii.

7. Calendarul estimativ al procedurii:

- data de deschidere a ofertelor: 10.06.2019, ora 10:00;

- perioada estimata de evaluare a ofertelor (dupa solicitare clarificari si primire raspunsuri, dupa caz): 10.06.2019- 14.06.2019;

- data estimata de semnare a contractului: maxim 18.06.2019;

8. Perioada de timp in care ofertantul trebuie sa isi mentina oferta valabila – 30 zile;

9. Criteriul de atribuire: pretul cel mai scazut in conditiile respectarii cerintelor documentatiei de atribuire;

10. Valoarea estimata a achizitiei publice/sursa de finantare: 229.595 lei, fara TVA / proiect WIRE X.

11. Nu se accepta oferte alternative.

12. Prevederile de la punctele 1-12 se completeaza, in situatii incidente, cu dispozitiile Legii nr . 98/2016 privind achizitiile publice si HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice si cu dispozitiile Codului de procedura civila.